Temető

A temető (régies kifejezés szerint cinterem, a latin coementerium kifejezésből) az a hely, ahol a holttesteket vagy hamvaikat örök nyugalomra helyezik. A temető lehet egyházi tulajdonú vagy köztemető. Szabályozása Magyarországon A temetkezés jogi kérdéseit Magyarországon a temetőkről és a temetkezésről szóló 1999. évi XLIII. törvény szabályozza. Alapelvei A tisztességes és méltó temetés, valamint a halottak nyughelye előtt a tiszteletadás joga mindenkit megillet. A végső nyughely megválasztásában és a temetés lebonyolításában az abban közreműködők és az eltemettetők, az elhunyt életében tett rendelkezésére figyelemmel kötelesek együttműködni. A temetés polgári szertartás vagy vallási közösség által vallásos szertartás keretében végezhető. A polgári szertartás rendjét az eltemettetők határozzák meg. A vallási közösség által végzett temetés a vallási közösség hitéleti tevékenységének, vallási szokásainak tiszteletben tartásával történik. E törvényben foglalt rendelkezéseket a nemzetiségek törvényben biztosított jogainak érvényesítésével kell végrehajtani. Fontosabb fogalmak Az 1999. évi XLIII. törvény a következő fogalommeghatározásokat tartalmazza: Leírása A katolikus temetőket általában kőfallal vagy sűrű sövénnyel veszik körül. Van a temetőben kápolna is, ahol az elhunytakért engesztelő szentmiseáldozatot mutathatnak be. Az egyes sírokat keresztek vagy sírkövek díszítik, amelyeken a halott(ak) neve, születése és halála dátuma mellett vallási szimbólumok vagy a halandóságot ábrázoló jelképek láthatóak. A katolikus egyház a temetőt használat előtt megszenteli. A püspök vagy helyettese rövid beszédben előadja a temető megbecsülését indokoló okokat, azután térden állva elmondja a mindenszentek letenyéjét, mialatt a temető közepén felállított kereszt előtt három gyertya ég; továbbá az egész temetőt szentelt vízzel meghinti és tömjénnel megfüstöli a Miserere zsoltár éneklése közben. Végül a három gyertyát a keresztre tűzik. A három gyertya a szentháromságot jelképezi, melynek nevében és hatalmával fog végbemenni a feltámadás csodája. Története Magyarországon A temetőkről az 1868. LIII. tc. 22. §-a azt rendeli, hogy azokban a különböző törvényesen bevett keresztény vallásfelekezetek tagjai vegyesen és akadálytalanul temetkezhetnek. Az 1895. XLIII. tc. 21. §-a szerint pedig a törvényesen elismert vallásfelekezetek saját céljaikra külön temetőket rendezhetnek be és tagjaik a községi temetőkben akadálytalanul temetkezhetnek. Közegészségi szempontból szabály, hogy a temetők a lakott helyektől lehető távolságban, fallal vagy árkolattal körülvéve és fákkal beültetve legyenek, a templomban való eltemetések, valamint a templom körül rendezett temetőhelyek tilosak. Közegészségi, de egyúttal kegyeleti szempontokon alapszik az a szabály, hogy a temető, ha rendeltetése megszűnik, bizonyos időn át (rendszerint 30 év) pihenjen, és a sírhelyeket ne dúlják fel. Magyarország legnagyobb területű temetője Pécsett található.[forrás?] Nevezetes temetők Az avasi templom műemlék temetője, Miskolc Farkasréti temető, Budapest Házsongárdi temető, Kolozsvár Fiumei úti sírkert, Budapest Père Lachaise, Párizs Vidám temető, Szaplonca Castledermot, Írország Monasterboice Írország Temető a Kreml falánál, Moszkva Arlingtoni Nemzeti Temető, Arlington Kapcsolódó szócikkek Nekropolisz Budapest temetőinek listája Miskolc temetőinek listája Nemzeti sírkert Cinterem Források A Pallas nagy lexikona Magyar temetkezés : Kegyeleti szakmai kiadvány. Megjelenik negyedévenként. I. évf. 2003- Zsidó síremlékek Budapesten /Haraszti György. Album. Budapest, Nemzeti Kegyeleti Bizottság, 2004, 280 o. ISBN 978-963-214-895-3 Tóth Tamás: A budapesti rákoskeresztúri izraelita temetőben nyugvó jeles személyek adattára. Szeged : Tóth T., 2007, 49 o. [Temető-térképekkel] ISBN 978-963-06-4209-5 (Izraelita temető, Budapest, X. kerület) Tóth Tamás: Csongrád megye temetőiben nyugvó jeles személyek adattára. Szeged : Tóth T., 2008, 64 o. [Temető-térképekkel] ISBN 978-963-06-5260-5 (Csongrád-Csanád megye valamennyi temetője) Kiss Tamás: A temetőtervezés városrendezési kérdései – Veszprémterv, 1972 – KT_Archív_VeML Jegyzetek További információk Temetők, temetkezési vállalatok magyar gyűjtő oldala Fejfák Temetőkertészet, temetőkertek lap